రోజీ స్టీఫెన్‌సన్ గుడ్‌నైట్

డేమ్ రోజీ స్టీఫెన్‌సన్-గుడ్‌నైట్, వికీపీడియాలో రోజీస్టెప్ గా పిలిచే అమెరికన్ వికీపీడియన్. వికీపీడియాలో మహిళల గురించిన సమాచార లేమిని తగ్గించడానికి మరిన్ని నాణ్యమైన మహిళల జీవిత చరిత్రలు ప్రాజెక్టులో రావడానికి ప్రారంభించిన ప్రాజెక్టు ద్వారా పేరొందింది. వేలకొద్దీ వికీపీడియా వ్యాసాలు రాయడమో, మెరుగుపరచడమో చేసింది. 2016లో వికీపీడియన్ ఆఫ్ ది ఇయర్ గా ఆమెను గౌరవించారు. సెర్బియన్ నైట్ హుడ్ బిరుదు సాధించింది.

బాల్యం, విద్యాభ్యాసం
స్టీఫెన్సన్-గుడ్ నైట్ సెర్బియా మూలాలున్న వ్యక్తి. ఆమె మహిళా హక్కుల కార్యకర్త, యూనివర్సిటీ విమెన్ ఆఫ్ యుగోస్లావియా అధ్యక్షురాలిగా పనిచేసిన వ్యక్తి అయిన పాలినా లెబ్ల్-అల్బాలా మనవరాలు. ఆమె తాత డేవిడ్ ఆల్బాలా వైద్యుడు, జియోనిస్ట్ నాయకుడు, అతను కొంతకాలం పాటు బెలే్గ్రడ్ లోని సెఫార్ది సముదాయానికి అధ్యక్షునిగా సేవలందించాడు. చిన్నతనంలో ఆమె ప్రపంచ దేశాల సంస్కృతులపై ఆసక్తి పెంచుకుని, మానవ విజ్ఞాన శాస్త్రం అధ్యయనం చేయాలనుకుంది; ఆమె తండి్ర ఆ ప్రయతా్నలను వ్యతిరేకించడంతో బిజినెస్ అడ్మినిసే్ట్రషన్ చదువుకుని ఎంబియే పూర్తిచేసింది.

వికీపీడియన్ గా

2007లో స్టీఫెన్సన్-గుడ్ నైట్ వికీపీడియాలో దిద్దుబాట్లు చేయడం ప్రారంభించింది. ఉక్రెయిన్లో శాంతిదళాల్లో తాను పనిచేస్తున్న పట్టణం గురించి వికీపీడియా వ్యాసాన్ని దిద్దుబాటు చేసిన ఆమె కొడుకు ఎవరైనా వికీపీడియాలో మార్పుచేర్పులు చేయవచ్చనీ, వ్యాసాలు సృష్టించి విస్తరించవచ్చనీ చెప్పాడు. బుక్ లీగ్ ఆఫ్ అమెరికా ప్రచురిస్తున్న పుస్తకాల గురించిన సమాచారం వికీపీడియాలో వెతికి దొరకకపోవడంతో తానే రాయడం మొదలుపెట్టింది. తన మానవ విజ్ఞాన శాస్త్ర ఆసక్తిని తీర్చడానికి విజ్ఞాన సర్వస్వం మంచి మార్గంగా ఆమె భావించింది. ఈ విషయంలో మార్గరెట్ మెయిడ్ అనే సాంస్కృతిక మానవ విజ్ఞాన వేత్త తనకు ఆదర్శమని చెప్తుంది రోజీ.

అనేక సంవత్సరాల పాటు స్టీఫెన్ సన్ గుడ్ నైట్ భూగోళశాస్త్రం, భవన నిర్మాణ శాస్త్రం, వివిధ జీవిత చరిత్రల గురించి రాస్తూ వికీపీడియాలో కృషిసాగించింది. ఐతే తర్వాతికాలంలో మహిళల జీవిత చరిత్ర వ్యాసాలు రాయడంపై దృష్టిసారించింది. 2013లో ఆంగ్ల వికీపీడియాలో ఆమె మూడు వేల వ్యాసాలు సృష్టించి, విస్తరించడమే కాక వాటిలో వెయ్యి వ్యాసాల పైచిలుకు వికీపీడియా మొదటి పేజీలో డిడ్ యూ నో? శీర్షిక కింద వచ్చాయి. ఈ క్రమంలో 2013లో బ్రిటన్లో ద హుఫింగ్టన్ పోస్టులో ఆమె గురించి ప్రత్యేక కథనం ప్రచురణ జరిగింది. 2016 నాటికి ఆమె నాలుగు వేల వ్యాసాలు సృష్టించింది. లక్ష దిద్దుబాట్లు చేసింది. 

ఆమె వికీపీడియన్లుగా చేసిన అత్యుత్తమ కృషిని గుర్తిస్తూ వికీపీడియా వ్యవస్థాపకుడు జిమ్మీ వేల్స్ అందించే వికీపీడియన్ ఆఫ్ ది ఇయర్ అవార్డును 2016 సంవత్సరానికి గాను ఎమిలీ టెంపుల్-వుడ్ అనే మరో వికీపీడియన్తో కలిసి అందుకుంది. వికీపీడియన్ ఆఫ్ ద ఇయర్ గా అవార్డు పొందేనాటికి ఆమె రాసిన వ్యాసాల్లో 1300 వ్యాసాలు డిడ్ యూ నోలో ప్రచురితమయ్యాయి. వికీప్రాజెక్టు విమెన్, వికీప్రాజెక్టు విమెన్ రైటర్స్, విమెన్ ఇన్ రెడ్ వంటి ప్రాజెక్టులకు ఆమె సహ-వ్యవస్థాపకురాలు. ఈ ప్రాజెక్టులు 15.5 శాతం నుంచి 16.35 శాతానికి వికీపీడియాలో మహిళల వ్యాసాల శాతాన్ని పెంచాయి. 2016 ఏప్రిల్ నాటికి ఆమె ఆర్ట్ ప్లస్ ఫెమినిజం ఎడిటథాన్ వంటివాటిలోనూ పనిచేయసాగింది.

మూలాలు

ఆధారాలు

నోట్స్ 

వికీపీడియనులు
అమెరికాలోని వికీపీడియనులు
అమెరికా
విదేశాలలోని వికీపీడియనులు
విదేశీయులు